Požeha (vrch v Kysuckej vrchovine)

Požeha () je vrch v Kysuckej vrchovine. Leží nad obcou Lysica, približne  východne od Žiliny. 

 Poloha 
Nachádza sa v južnej časti pohoria, v geomorfologickom podcelku Kysucké bradlá. Vrch leží v Žilinskom kraji, na pomedzí okresov Žilina a Kysucké Nové Mesto a zasahuje na katastrálne územie obce Lysica a Horný Vadičov. Najbližšími sídlami sú na severnom úbočí ležiaci Horný Vadičov, východne sa nachádza Lysica a juhozápadným smerom obec Gbeľany. Vrch leží na okraji ochranného pásma Národného parku Malá Fatra.

 Opis 
Požehu tvorí horský chrbát, ktorý vedie východo-západným smerom. Je súčasťou hrebeňa, ktorý vedie zo sedla Lutiška nad Kubíkovou západným smerom cez sedlo Žiarce k vrchu Straník. Južným smerom susedí Žiar () a Želehosť (), západným Straník () a Kučerovka (), severne dominuje Ľadonhora () a východne Magura () a Polom ().Malá Fatra – Vrátna. Letná turistická mapa. 1 : 50 000. Harmanec: VKÚ, a. s. Južné svahy odvodňuje Koňhorský potok do Varínky v povodí Váhu, severné a západné svahy napájajú prítoky Vadičovského potoka, smerujúceho do rieky Kysuca. Na vrchol nevedie značený chodník.

 Výhľady 
Lesný porast pokrýva takmer celý masív, preto rozhľad je len z malých lokalít s redšou vegetáciou. Z vhodných miest je vidieť okolité vrchy Kysuckej vrchoviny, časť Žilinskej kotliny, Malú Fatru, Strážovské a Súľovské vrchy a Kysucké Beskydy.

 Prístup 
Na vrchol nevedie značená turistická trasa, no dve vedú severným a južným úbočím. 

 po  červenej značke severným úbočím:
 od západu zo Zástrania cez sedlo Žiarce
 od severu zo Sedla pod Zlieňom cez sedlo Jalovec
 po  žltej značke južným úbočím:
 od východu z Lysice
 od juhozápadu z Gbelian cez sedlo Žiarce

 Referencie 

 Pozri aj 
 Kysucké bradlá
 Zoznam vrcholov v Kysuckej vrchovine

 Externé odkazy 
 Poloha na turistickej mape

Kategória:Vrchy v Kysuckej vrchovine
Kategória:Vrchy pod 1000 metrov na Slovensku
Kategória:Vrchy v okrese Žilina
Kategória:Vrchy v okrese Kysucké Nové Mesto
Kategória:Lysica
Kategória:Horný Vadičov